stanford-oval/wikipedia huggingface dataset:
Urie Bronfenbrenner

Urie Bronfenbrenner (29. huhtikuuta 1917 Moskova, Venäjä – 25. syyskuuta 2005 New York, Yhdysvallat) oli yhdysvaltalainen psykologi, joka tuli tunnetuksi muun muassa sosiaali- ja kehityspsykologian tutkimuksesta ja ekologisen systeemiteorian kehittämisestä.
Bronfenbrenner syntyi Moskovassa, Venäjällä vuonna 1917 ja muutti kuusivuotiaana Yhdysvaltoihin. Hän hankki kandidaatin kaksoistutkinnon psykologiasta ja musiikista vuonna 1938, maisterin tutkinnon vuonna 1940 ja kehityspsykologian tohtorin tutkinnon vuonna 1942. Tutkinnot suoritettuaan Bronfenbrenner työskenteli psykologina armeijassa ja apulaisprofessorina Michiganin yliopistossa, josta hän siirtyi vuonna 1948 Cornellin yliopistoon.
Cornellin yliopistossa Bronfenbrenner tutki kehityspsykologiaa. Ekologisen systeemiteorian mukaan ihmisen kehitykseen vaikuttavat ympäristössä esiintyvät järjestelmät sekä niiden vuorovaikutus keskenään, mikä muutti kehityspsykologian tutkimusta. Bronfenbrennerin tekemä työ myötävaikutti myös Head Start -projektin aloittamiseen Yhdysvalloissa vuonna 1964.
Bronfenbrenner oli ollut naimisissa Liese Price Bronfenbrennerin kanssa. He olivat saaneet kuusi lasta, joita olivat Michael, Steven, Beth, Mary, Kate ja Ann. Bronfenbrenner kuoli 25. päivä syyskuuta vuonna 2005 Ithacassa, New Yorkin osavaltiossa. Hänen muistokseen on perustettu vuonna 2011 tutkimuskeskus Bronfenbrenner Center for Translational Research (BCTR).
30 Rock

| 30 Rock |
| --- | --- |

 30 Rockin mainosjuliste.
Tyyli:  Komediasarja
Kestoaika:  n. 23 min. (ilman mainoksia)
Luoja(t):  Tina Fey
Pääosissa:   Tina Fey  Tracy Morgan  Jane Krakowski  Jack McBrayer  Scott Adsit  Alec Baldwin  Katrina Bowden  Keith Powell  Lonny Ross  Kevin Brown  Grizz Chapman  Maulik Pancholy  John Lutz 
Alkuperämaa:   Yhdysvallat
Alkuperäiskieli:  englanti
Verkko:   NBC  C More  MTV3  Sub  TV5
Esitetty:  11. lokakuuta 2006 – 31. tammikuuta 2013
Tuotantokausia:  7
Jaksoja:  138
Tuotanto
Tuottaja(t):   Lorne Michaels  Tina Fey  Marci Klein  David Miner  Joann Alfaro  Robert Carlock  Jeff Richmond  John Riggi  Jack Burditt 
Vastaava(t) tuottaja(t):   Alec Baldwin  Jerry Kupfer  Don Scardino 
Säveltäjä(t):  Jeff Richmond
Levittäjä:  NBCUniversal Television Distribution
Aiheesta muualla
IMDb 
30 Rock on yhdysvaltalainen Golden Globe ja Emmy -palkittu komediasarja, jonka ensimmäinen jakso esitettiin Yhdysvalloissa 11. lokakuuta 2006. Ohjelman on luonut entinen Saturday Night Liven pääkäsikirjoittaja Tina Fey, joka on myös sarjan pääosassa. Kuten muissa NBC:n torstai-illan sitcomeissa (Kovan onnen kundi, Konttori ja Tuho-osasto), myöskään 30 Rockissa ei käytetä naururaitaa taustalla.
Sarjan nimi, 30 Rock viittaa NBC:n pääkonttorin sijaintiin New Yorkissa, osoitteessa 30 Rockefeller Plaza.
Juoni

Liz Lemon on tv-sarja The Girlie Show'n käsikirjoittaja, jonka pitäisi yrittää tulla toimeen uuden pomonsa, Jack Donaghyn kanssa, joka on palkannut Lizin käsikirjoittaman ohjelman uudeksi tähdeksi arvaamattoman Tracy Jordanin. Samaan aikaan Lizin olisi kirjoittajatiiminsä kanssa tehtävä menestyksekästä televisiosarjaa.
Päähenkilöt

Liz Lemon (Tina Fey) – on The Girlie Show'n'n pääkäsikirjoittaja, joka yrittää pitää ohjelman kasassa. Lizillä on myös huono sosiaalinen elämä ja seurustelusuhteet ovat olleet kehnoja, hän on tapaillut mm. Conan O'Brienia.
Jack Donaghy (Alec Baldwin) – Jack on Lizin bisneksiin keskittyvä pomo. Hän haluaa olla koko sarjan ehdoton johtaja. Jackillä on monia erikoisia ajatuksia The Girlie Show'n'n kehittämisestä.
Tracy Jordan (Tracy Morgan) – Tracy on suosittu, entinen B-elokuvien tähti ja koomikko, jonka Jack palkkaa The Girlie Show'n päätähdeksi. Häntä kuvataan hieman hulluna, ja hänellä on ollut monia eri tempauksia. Tracyn käyttäytymistä on vaikea arvioida, eikä  Liz suhtaudu häneen aluksi kovin positiivisesti.
Jenna Maroney (Jane Krakowski) – Jenna on TGS:n (The Girlie Show) naispuolinen tähti, joka ajattelee joutuneensa syrjään, kun Jack muuttaa ohjelman nimen "TGS with Tracy Jordaniksi" ja palkkaa Tracy Jordanin ohjelman uudeksi tähdeksi hänen rinnalle. Jenna on Lizin pitkäaikainen ystävä.
Kenneth Parcell (Jack McBrayer) – Kenneth on USA:n eteläosissa syntynyt ja kasvanut nuori mies. Hän ei ole kovin älykäs, mutta aina iloinen ja ystävällinen kaikille. Hän pitää työstään, koska on rakastanut televisiota aina. Jack sanoi jaksossa "Blind Date" Kennethistä: "Viiden vuoden päästä me joko työskentelemme hänelle... tai hän on tappanut siinä ajassa meidät kaikki".
Pete Hornberger (Scott Adsit) – Pete on TGS with Tracy Jordanin tuottaja ja Lizin hyvä ystävä. Hän on "normaalein" henkilö sarjassa.
Frank Rossitano (Judah Friedlander) – Frank on sarkastinen, lapsellinen ja nopeaälyisin ohjelman käsikirjoittaja. Hän pukeutuu aina samanlaiseen lippalakkiin, jossa on kuitenkin aina erilainen teksti.
Palkinnot

Sarja on palkittu mm. Golden Globella ja parhaan komediasarjan Emmyllä vuosina 2007-2009. Sarjalle on kertynyt myös 10 Emmy-ehdokkuutta. Alec Baldwin on palkittu roolistaan Jack Donaghynä Golden Globella sekä seitsemästi Screen Actors Guild Awardilla. Elaine Stritch palkittiin vierailusta sarjassa Emmyllä.
Sarja Suomessa

Suomessa sarjaa esittävät C More, MTV3, Sub ja TV5. Sarja aloitti Canal+ Film HD:llä 13. elokuuta 2007. 6. syyskuuta alkaen sarjaa on esitetty myös muilla Canal+-kanavilla: Canal+ First esittää uusia jaksoja sunnuntaisin klo 23.00, uusinnat nähdään maanantaisin klo 22.00 Canal+ Hits -kanavalla. Subilla 30 Rock aloitti 11. helmikuuta 2008.
Vierailevia tähtiä

Ensimmäisen tuotantokauden aikana sarjassa vieraili lukuisia tähtiä, joko omana itsenään tai jonakin hahmona.
Vierailevia tähtiä > Vieraita

Conan O'Brien esiintyi itsenään
Whoopi Goldberg esiintyi itsenään
Al Roker esiintyi itsenään
Jerry Seinfeld esiintyi itsenään
LL Cool J esitti Ridikolousia
Dean Winters esitti Dennis Duffya
Jaksot

30 Rockin ensimmäinen tuotantokausi alkoi Yhdysvalloissa 11. lokakuuta 2006. Toinen tuotantokausi alkoi 4. lokakuuta 2007 Jerry Seinfeldin vierailulla jaksossa "Seinfeld Vision".
Jaksot > Ensimmäinen tuotantokausi

| Nro | Englanninkielinen nimi | Ensiesitys USA:ssa |
| --- | --- | --- |
| 1 | Pilot | 11. lokakuuta 2006 |
| 2 | The Aftermath | 18. lokakuuta 2006 |
| 3 | Blind Date | 25. lokakuuta 2006 |
| 4 | Jack the Writer | 1. marraskuuta 2006 |
| 5 | Jack-tor | 16. marraskuuta 2006 |
| 6 | Jack Meets Dennis | 30. marraskuuta 2006 |
| 7 | Tracy Does Conan | 7. joulukuuta 2006 |
| 8 | The Break-Up | 14. joulukuuta 2006 |
| 9 | The Baby Show | 4. tammikuuta 2007 |
| 10 | The Rural Juror | 11. tammikuuta 2007 |
| 11 | The Head and the Hair | 18. tammikuuta 2007 |
| 12 | Black Tie | 1. helmikuuta 2007 |
| 13 | Up All Night | 8. helmikuuta 2007 |
| 14 | The C Word | 15. helmikuuta 2007 |
| 15 | Hard Ball | 22. helmikuuta 2007 |
| 16 | The Source Awards | 1. maaliskuuta 2007 |
| 17 | The Fighting Irish | 8. maaliskuuta 2007 |
| 18 | Fireworks | 5. huhtikuuta 2007 |
| 19 | Corporate Crush | 12. huhtikuuta 2007 |
| 20 | Cleveland | 19. huhtikuuta 2007 |
| 21 | Hiatus | 26. huhtikuuta 2007 |
Jaksot > Toinen tuotantokausi

| Nro | Englanninkielinen nimi | Ensiesitys USA:ssa |
| --- | --- | --- |
| 22 | Seinfeld Vision | 4. lokakuuta 2007 |
| 23 | Jack Gets in the Game | 11. lokakuuta 2007 |
| 24 | The Collection | 18. lokakuuta 2007 |
| 25 | Rosemary's Baby | 25. lokakuuta 2007 |
| 26 | Greenzo | 8. marraskuuta 2007 |
| 27 | Somebody to Love | 15. marraskuuta 2007 |
| 28 | Cougars | 29. marraskuuta 2007 |
| 29 | Secrets and Lies | 6. joulukuuta 2007 |
| 30 | Ludachristmas | 13. joulukuuta 2007 |
| 31 | Episode 210 | 10. tammikuuta 2008 |
| 32 | MILF Island | 10. huhtikuuta 2008 |
| 33 | Subway Hero | 17. huhtikuuta 2008 |
| 34 | Succesion | 24. huhtikuuta 2008 |
| 35 | Sandwich Day | 1. toukokuuta 2008 |
| 36 | Cooter | 8. toukokuuta 2008 |
Jaksot > Kolmas tuotantokausi

| Nro | Englanninkielinen nimi | Ensiesitys USA:ssa |
| --- | --- | --- |
| 37 | Do-Over | 30. lokakuuta 2008 |
| 38 | Believe in the Stars | 6. marraskuuta 2008 |
| 39 | The One with the Cast of 'Night Court' | 13. marraskuuta 2008 |
| 40 | Gavin Volure | 20. marraskuuta 2008 |
| 41 | Reunion | 4. joulukuuta 2008 |
| 42 | Christmas Special | 11. joulukuuta 2008 |
| 43 | Senor Macho Solo | 8. tammikuuta 2009 |
| 44 | Flu Shot | 15. tammikuuta 2009 |
| 45 | Retreat to Move Forward | 22. tammikuuta 2009 |
| 46 | Generalissimo | 5. helmikuuta 2009 |
| 47 | St. Valentine's Day | 12. helmikuuta 2009 |
| 48 | Larry King | 26. helmikuuta 2009 |
| 49 | Goodbye, My Friend | 5. maaliskuuta 2009 |
| 50 | The Funcooker | 12. maaliskuuta 2009 |
| 51 | The Bubble | 19. maaliskuuta 2009 |
| 52 | Apollo, Apollo | 26. maaliskuuta 2009 |
| 53 | Cutbacks | 9. huhtikuuta 2009 |
| 54 | Jackie Jormp-Jomp | 16. huhtikuuta 2009 |
| 55 | The Ones | 23. huhtikuuta 2009 |
| 56 | The Natural Order | 30. huhtikuuta 2009 |
| 57 | 'Mamma Mia  | 7. toukokuuta 2009 |
| 58 | 'Kidney Now!  | 14. toukokuuta 2009 |
Jaksot > Neljäs tuotantokausi

| Nro | Englanninkielinen nimi | Ensiesitys USA:ssa |
| --- | --- | --- |
| 59 | Season 4 | 15. lokakuuta 2009 |
| 60 | Into the Crevasse | 22. lokakuuta 2009 |
| 61 | Stone Mountain | 29. lokakuuta 2009 |
| 62 | Audition Day | 5. marraskuuta 2009 |
| 63 | The Problem Solvers | 12. marraskuuta 2009 |
| 64 | Sun Tea | 19. marraskuuta 2009 |
| 65 | Dealbreakers Talk Show #0001 | 3. joulukuuta 2009 |
| 66 | Secret Santa | 10. joulukuuta 2009 |
| 67 | Klaus and Greta | 14. tammikuuta 2010 |
| 68 | Black Light Attack! | 14. tammikuuta 2010 |
| 69 | Winter Madness | 21. tammikuuta 2010 |
| 70 | Verna | 4. helmikuuta 2010 |
| 71 | Anna Howard Shaw Day | 11. helmikuuta 2010 |
| 72 | Future Husband | 11. maaliskuuta 2010 |
| 73 | Don Geiss, America and Hope | 18. maaliskuuta 2010 |
| 74 | Floyd | 25. maaliskuuta 2010 |
| 75 | Lee Marvin Vs. Derek Jeter | 22. huhtikuuta 2010 |
| 76 | Khonani | 22. huhtikuuta 2010 |
| 77 | Argus | 29. huhtikuuta 2010 |
| 78 | The Moms | 6. toukokuuta 2010 |
| 79 | 'Emanuelle Goes to Dinosaur Land  | 13. toukokuuta 2010 |
| 80 | 'I Do Do  | 20. toukokuuta 2010 |
Jaksot > Viides tuotantokausi

| Nro | Englanninkielinen nimi | Ensiesitys USA:ssa |
| --- | --- | --- |
| 81 | The Fabian Strategy | 23. syyskuuta 2010 |
| 82 | When It Rains, It Pours | 30. syyskuuta 2010 |
| 83 | Let's Stay Together | 7. lokakuuta 2010 |
| 84 | Live Show | 14. lokakuuta 2010 |
| 85 | Reaganing | 21. lokakuuta 2010 |
| 86 | Gentleman's Intermission | 4. marraskuuta 2010 |
| 87 | Brooklyn Without Limits | 11. marraskuuta 2010 |
| 88 | College | 18. marraskuuta 2010 |
| 89 | Chain Reaction of Mental Anguish | 2. joulukuuta 2010 |
| 90 | Christmas Attack Zone | 9. joulukuuta 2010 |
| 91 | Mrs. Donaghy | 20. tammikuuta 2011 |
| 92 | Operation Righteous Cowboy Lightning | 27. tammikuuta 2011 |
| 93 | ¡Qué Sorpresa! | 3. helmikuuta 2011 |
| 94 | Double-Edged Sword | 10. helmikuuta 2011 |
| 95 | It's Never Too Late for Now | 17. helmikuuta 2011 |
| 96 | TGS Hates Women | 24. helmikuuta 2011 |
| 97 | Queen of Jordan | 17. maaliskuuta 2011 |
| 98 | Plan B | 24. maaliskuuta 2011 |
| 99 | I Heart Connecticut | 14. huhtikuuta 2011 |
| 100/101 | 100 | 21. huhtikuuta 2011 |
| 102 | Everything Sunny All the Time Always | 28. huhtikuuta 2011 |
| 103 | 'Respawn  | 5. toukokuuta 2011 |
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
30 Rockin kotisivut (englanniksi)
30 Rock Internet Movie Databasessa (englanniksi)
| n k Parhaan komediasarjan Primetime Emmy -palkinto |
| --- | --- |
 Murphy Brown (1990)  Terveydeksi (1991)  Murphy Brown (1992)  Seinfeld (1993)  Frasier (1994)  Frasier (1995)  Frasier (1996)  Frasier (1997)  Frasier (1998)  Ally McBeal (1999)  Will & Grace (2000)  Sinkkuelämää (2001)  Frendit (2002)  Kaikki rakastavat Raymondia (2003)  Sukuvika (2004)  Kaikki rakastavat Raymondia (2005)  Konttori (2006)  30 Rock (2007)  30 Rock (2008)  30 Rock (2009)  Moderni perhe (2010)  Moderni perhe (2011)  Moderni perhe (2012)  Moderni perhe (2013)  Moderni perhe (2014)  Rouva varapresidentti (2015)  Rouva varapresidentti (2016)  Rouva varapresidentti (2017)
N’Djamena

| N’Djamena (نجامينا Nijāmīnā) |
| --- | --- |

 vaakuna
 N’Djamena 2010 avaruusasemalta.
 N’Djamena
 Koordinaatit: 12°06′43.20″N, 15°02′6.0″E 
Valtio:   Tšad
Perustettu (Fort Lamy):  1900
Pinta-ala:  
 – Kokonaispinta-ala:  104 km²
 – Metropolialue:  166 km²
Korkeus:  298 m
Väkiluku (2009):  951 498
 – Metropolialue:  1,6 miljoonaa
Infobox OKVirheellinen NIMI-arvo: 
N’Djamena on Tšadin suurin kaupunki ja pääkaupunki. Sen arvioitu asukasluku vuonna 2022 oli noin 1,5 miljoonaa.
Maantiede ja ilmasto.

N’Djamena sijaitsee Tšadin länsirajalla Charijoen varrella Logonejoen yhtymäkohdassa. Sen ympäristö on tulvatasankoa, joka jää sadekaudella usein tulvaveden alle. Chari virtaa noin 70 kilometrin etäisyydellä luoteessa sijaitsevaan Tšadjärveen.
Kaupungin ilmasto on kuuma ja kuiva. Sadekausi on lyhyt, kesäkuusta syyskuuhun ja eniten sadetta saadaan elokuussa. Huhti- ja toukokuuun keskilämpötila on yli 32 °C. Ilmastonsa puolesta se on kuumimpia pääkaupunkeja.
Historia

Kaupungin perustivat vuonna 1900 ranskalaiset siirtomaajoukot. Kaupungin nimi oli vuoteen 1973 saakka Fort-Lamy. Nimi tuli ranskalaisen upseerin, Amédee-Francois Lamyn mukaan, joka kaatui Koussérin taistelussa muutamaa päivää aikaisemmin.
Vuonna 1937 toimitettiin väestönlaskenta ja väkiluvuksi saatiin 9 976 henkilöä. Toisen maailmansodan aikana 21. tammikuuta vuonna 1942 yksinäinen saksalainen He 111 -lentokone pommitti kaupungin lentokenttää. Lentokone oli osa Sonderkommando Blaichia ja sen onnistui tuhota kymmenen lentokonetta ja kentän öljyvarastot.
Vuonna 1960 kaupungista tuli itsenäisen Tšadin tasavallan pääkaupunki. Vuonna 1968 kaupungin väkiluku laskettiin jälleen ja nyt oltiin päästy jo yli sadantuhannen henkilön, kaikkiaan asukkaita oli 126 483 henkilöä. Tšadin presidentti François Tombalbaye käynnisti vuonna 1973 afrikkalaistamiskampanjan, jonka johdosta pääkaupunki sai nykyisen nimensä.
Osa kaupungista tuhoutui Tšadin sisällissodan aikana vuosina 1979–1981. Kaupungin asukkaat pakenivat sotaa naapurimaahan Kameruniin ja palailivat vähitellen, vielä vuonna 1984 koulut olivat suljettuina.
Vuonna 1993 kaupungin väkiluku oli 529 555 henkilöä.
Helmikuussa 2008 Sudanin tukemat kapinalliset ilmoittivat ottaneensa kaupungin haltuunsa ja pyrkivänsä kaatamaan presidentti Idriss Débyn hallituksen. Kaappausyritys ei onnistunut.
Talous

N’Djamena on Tšadin talouselämän keskus. Siellä järjestetään suuria karja-, suola-, taateli- ja viljamarkkinoita. Paikallinen teollisuus jalostaa lihaa, kalaa ja puuvillaa. Tšadin talous on virkistynyt 2000-luvulla tehtyjen öljylöytöjen ansiosta. Se näkyy pääkaupungissa käynnistetyissä modernisaatiohankkeissa.
Kaupungissa on suuri pula korkeasti koulutetusta työvoimasta. Tšadin öljy- ja maakaasuteollisuus etsivät korkeastikoulutettuja toimihenkilöitä ulkomailta. Tarjolla olisi myös paljon vapaaehtoistyötä eri avustusjärjestöissä.
Vaikka Tšad on yksi maailman köyhimmistä maista, on sen pääkaupungista tullut asukkailleen kallis paikka elää. Maan nouseva energiateollisuus on houkutellut maahan ulkomaalaisia, joille rakennetut nykyaikaiset talot ovat tasoltaan kaukana paikallisten huterista peltikattoisista taloista. Vuokraa ulkomaalaiset saattavat joutua maksamaan kaksiosta lähes 2000 dollaria.
Kehitys on johtanut siihen, että monet tšadilaiset ovat joutuneet muuttamaan kaupungista sen reunoille, missä ei ole katuverkostoa, sähköä eikä juoksevaa vettä. Myös elintarvikkeiden hinnat ovat nousseet, mikä johtuu paljolti siitä, että niitä joudutaan kuljettamaan kaupunkiin lentokoneella pitkien matkojen takaa.
Tšadin hallitus on käynnistänyt vuonna 2002 köyhyyden vähentämisen ohjelman N’Djamenasta ja muista kaupungeista. Projekti panostaa kaupunkisuunnitteluun ja siihen liittyy myös luottolaitoksen perustaminen asuntorakentamisen rahoitukseen. Tämän on tarkoitus auttaa erityisesti vähävaraisia. Ohjelma on tuottanut jo tuloksia: Madjorion slummiin on rakennettu 100 kunnollista asuintaloa ja 23 000 kaupunkilaista on saanut juoksevan veden.
Liikenneyhteydet

Kaupungin lähellä on N’Djamenan kansainvälinen lentoasema (IATA: NDJ). Tämä Tšadin tärkein lentoasema on siviili- ja sotilaskäytössä. Silta yhdistää N'Djamenan kamerunilaiseen Koussérin kaupunkiin. Kaupunkiin ei ole rautatieyhteyttä, mutta rautatien rakentamisesta myös N'Djamenaan on keskusteltu osana AfricaRail-projektia. Historiallisesti tärkein liikenneyhteys kaupunkiin oli laivaliikenne Chari- ja Logonejokia pitkin.
N’Djamenasta on maantieyhteys Nigeriaan, Sudaniin ja Keski-Afrikan tasavaltaan sekä Tšadin suuriin kaupunkeihin kuten Abéché ja Sarh.
Väkiluvun kehitys

Kaupungin väestönkasvu 1930-luvun lopulta 2000-luvulle. (RGPH 2007)
1937 : 9 976
1940 : 12 552
1947 : 18 375
1968 : 126 483
1993 : 529 555
2005 : 721 000
2009: 951 418 (viimeisin väestönlaskenta)
2019: 1,4 miljoonaa (arvio)
2029: 2 miljoonaa (ennuste)
Koulutus

Tšadin itsenäistymisen yhteydessä vuonna 1960 maahan säädettiin pakollinen yhdeksän vuotta kestävä oppivelvollisuus. Kaikesta huolimatta vuonna 2009 vain noin 40 % lapsista kävi koulua. Kaupungissa toimii ranskankielinen N’Djamenan yliopisto joka on perustettu vuonna 1971 ja arabiankielinen Kuningas Faisalin yliopisto joka perustettiin vuonna 1991.
Kulttuuri

Kaupungissa on muun muassa Tšadin kansallismuseo, Tšadin kansalliskirjasto, useita moskeijoita ja roomalaiskatolinen katedraali. Kaupungin asukkaat tunnustavat useita uskontoja, joskin islam on väestön valtaosan uskonto. Vuonna 2009 N'Djamena oli maailman islamilaisen kulttuurin pääkaupunki.
Presidentin palatsi ja N'Djamenan suuri moskeija erottuvat vaikuttavalla arkkitehtuurillaan.
N'Djamenassa syödään perinteisiä tšadilaisia ruokalajeja kuten hirssipuuroa, chapati-leipää ja mausteista saloum saloum -kastiketta ja brochettes-lihavartaita. Ruokapaikkoja on monen tasoisia, katuruokakojuista hienostoravintoloihin.
Tšadin kansallismuseo ja kansalliskirjasto sijaitsevat vierekkäisissä rakennuksissa.
Presidentin palatsin puutarha.
Roomalaiskatolinen katedraali Fort Lamyssa ennen sisällissodan aikaista kattopaloa (1980).
Tšadin parlamenttirakennus N’Djamenassa.
Kauppatori, Marché central.
Aiheesta muualla

Wikimedia Commonsissa on kuvia tai muita tiedostoja aiheesta .
Wikimedia Commonsissa on kuvia tai muita tiedostoja aiheesta .
Kartta N'Djanemasta
Chad in 2006
N'Djamenan katedraali satelliittikuvassa
Tšadin alueet
Barh el Gazel • Batha • Borkou • Chari-Baguirmi • Ennedi • Guéra • Hadjer-Lamis • Kanem • Lac • Logone Occidental • Logone Oriental 
 Mandoul • Mayo-Kebbi Est • Mayo-Kebbi Ouest • Moyen-Chari • Ouaddaï • Salamat • Sila • Tandjilé • Tibesti • Wadi Fira
Pääkaupunki N’Djamena on oma alueensa.
| n k Afrikan pääkaupungit |
| --- | --- |
Pääkaupungit:  Abuja, Nigeria  Accra, Ghana  Addis Abeba, Etiopia  Alger, Algeria  Antananarivo, Madagaskar  Asmara, Eritrea  Bamako, Mali  Bangui, Keski-Afrikan tasavalta  Banjul, Gambia  Bissau, Guinea-Bissau  Brazzaville, Kongon tasavalta  Conakry, Guinea  Dakar, Senegal  Djibouti, Djibouti  Dodoma, Tansania  Freetown, Sierra Leone  Gaborone, Botswana  Gitega, Burundi  Harare, Zimbabwe  Jamestown, Saint Helena  Juba, Etelä-Sudan  Kairo, Egypti  Kampala, Uganda  Khartum, Sudan  Kigali, Ruanda  Kinshasa, Kongon demokraattinen tasavalta  Libreville, Gabon  Lilongwe, Malawi  Lobamba, Swazimaa  Lomé, Togo  Luanda, Angola  Lusaka, Sambia  Malabo, Päiväntasaajan Guinea  Mamoudzou, Mayotte  Maputo, Mosambik  Maseru, Lesotho  Mbabane, Swazimaa  Mogadishu, Somalia  Monrovia, Liberia  Moroni, Komorit  Nairobi, Kenia  N’Djamena, Tšad  Niamey, Niger  Nouakchott, Mauritania  Ouagadougou, Burkina Faso  Port Louis, Mauritius  Porto-Novo, Benin  Praia, Kap Verde  Pretoria, Etelä-Afrikka Bloemfontein  Kapkaupunki  Rabat, Marokko  Saint-Denis, Réunion  São Tomé, São Tomé ja Príncipe  Tripoli, Libya  Tunis, Tunisia  Victoria, Seychellit  Windhoek, Namibia  Yaoundé, Kamerun  Yamoussoukro, Norsunluurannikko 
Ilmastodiagrammi.
N’Djamenalainen pikkubussi.
Rebekka Baer

Rebekka Baer on suomalainen näyttelijä. Hän on tullut tunnetuksi televisiosarjasta Häräntappoase (2021) ja elokuvasta Valoa valoa valoa (2023). Baer on käynyt Kallion ilmaisutaidon lukion. Hänellä on kaksi veljeä. Ohjaaja Anton Baer ja  Bruno Baer, joka  on myös näyttelijä.
Baer voitti näyttelijätulokas Jussi-palkinnon 2024 elokuvasta Valoa valoa valoa.
Filmografia > Televisiosarjat

| Vuosi | Sarja | Rooli |
| --- | --- | --- |
| 2021 | Karkurit  | Roosa |
| 2021 | Häräntappoase | Kerttu Hurme |
Filmografia > Elokuvat

| Vuosi | Elokuva | Rooli |
| --- | --- | --- |
| 2023 | Valoa valoa valoa | Mariia |
|  | Rörelser |  |
Aiheesta muualla

Rebekka Baer Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Elonet
Asser Siuvatti

| Asser Siuvatti> Henkilötiedot |
| --- | --- |
Syntynyt: 10. lokakuuta 1936 Salo Ol.
Kuollut: 6. marraskuuta 2019 (83 vuotta) Raahe
Titteli:  pääluottamusmies
Asser Aukusti Siuvatti (10. lokakuuta 1936 Salo Ol. – 6. marraskuuta 2019 Raahe) oli suomalainen pääluottamusmies ja kunnallispoliitikko. Hän tuli tunnetuksi toimiessaan 26 vuotta Rautaruukin Raahen terästehtaan pääluottamusmiehenä ja organisoidessaan useita satoja lakkoja. Siuvatti kuului 1970–1980-luvuilla vähemmistökommunisteihin, mutta vaikutti myöhemmin myös Vasemmistoliitossa.